Philippe Douste-Blazy
Store norske leksikon,Historie,Verdens historie og samtidshistorie,Europa,Frankrikes historie,Frankrikes samtidshistorie
Philippe Douste-Blazy er en fransk politiker. Han var helseminister i 1993–1995, kulturminister i 1995–1997, helseminister i 2004–2005 og utenriksminister i Frankrike fra 2005 til 2007.
Han tilhørte tidligere det liberal-konservative partiet UDF, og fra 2002 president Chiracs allianse UMP. Douste-Blazy var i 1989–2001 borgermester i hjembyen Lourdes, og i 2001–2004 borgermester i Toulouse. Douste-Blazy ble i 2008 utnevnt av FNs generalsekretær Ban Ki-moon til spesialrådgiver for innovativ finansiering av utvikling. Han var også leder for FN-organisasjonen UNITAID fra 2006 til 2016. Les mer i Store norske leksikon Frankrikes samtidshistorie